Pielikums

Ministru kabineta 2019. gada “x”. “”x”

noteikumiem Nr. “x”

**A daļa. Biodegvielu ražošanas izejvielas un citas degvielas:**

 a) aļģes, kuras audzētas sauszemes dīķos vai fotobioreaktoros;

 b) jauktu sadzīves atkritumu biomasas frakcija, bet ne šķiroti sadzīves atkritumi, uz kuriem attiecas sadzīves atkritumu savākšanas un pārstrādes pienākums;

 c) mājsaimniecības iegūti bioloģiskie atkritumi, uz kuriem ievērots dalītās savākšanas princips;

 d) rūpniecības atkritumu biomasas frakcija, ko nevar izmantot pārtikas vai barības ķēdē, tostarp materiāli no mazumtirdzniecības un vairumtirdzniecības un lauksaimniecības pārtikas ražošanas, un zvejniecības un akvakultūras nozares, izņemot izejvielas, kas uzskaitītas šā pielikuma B daļā;

 e) salmi;

 f) kūtsmēsli un notekūdeņu dūņas;

 g) palmu eļļas ražošanas šķidrās atliekas un tukši palmu augļu ķekari;

 h) taleļļas darva;

 i) jēlglicerīns;

 j) cukurniedru izspaidas;

 k) vīnogu čagas un vīna nogulsnes;

 l) riekstu čaumalas;

 m) sēnalas;

 n) kaceni, kas attīrīti no kukurūzas graudiem;

o) atkritumu un atlikumu biomasas frakcija no mežsaimniecības un ar mežu saistītām nozarēm, t. i., mizas, zari, jaunaudžu kopšanas rezultātā iegūtā biomasa, lapas, skujas, koku galotnes, zāģskaidas, ēveļskaidas, melnais atsārms, brūnais atsārms, šķiedru nogulsnes, lignīns un taleļļa;

 p) citi nepārtikas celulozes materiāli;

q) citi lignocelulozes materiāli, izņemot zāģbaļķus un finierklučus;

 r) no atjaunojamiem energoresursiem iegūta nebioloģiskas izcelsmes šķidrā vai gāzveida transporta degviela;

 s) likuma “Par piesārņojumu” 1.panta 4.2 daļā minētā oglekļa dioksīda plūsma, kura iegūta no enerģijas avotiem, kas uzskatāmi par atjaunojamiem un kura modificēta, lai to izmantotu transportā;

 t) baktērijas, kuras iegūtas no enerģijas avotiem, kas uzskatāmi par atjaunojamiem.

**B daļa. Biodegvielu ražošanas izejvielas:**

1. lietota cepamā eļļa;
2. dzīvnieku tauki, ko klasificē 1. un 2. kategorijā saskaņā ar Eiropas Parlamenta un Padomes Regulu (EK) Nr. 1069/2009.